Maisikollane
Maisikollane on üks kollastest värvitoonidest, hele soojatooniline pisut pastelne kollane, mis vastab maisitõlviku värvusele. Vastavalt maisisortide erinevusele võidakse maisikollase all mõista heledamat või tumedamat, kahvatumat või küllastunumat värvust. Värvinimetust kasutatakse tekstiilide, paberi, kunstitarvete ja tarbeesemete värvuse tähistamiseks. Värv esineb ka 1930. aastate moeartiklites.